b"\n_START_ARTICLE_\nAntoni Fillol i Granell\n_START_SECTION_\nBiografia\n_START_PARAGRAPH_\nFou catedr\xc3\xa0tic de l'Escola de Belles Arts de Val\xc3\xa8ncia i freq\xc3\xbcent\xc3\xa0 els cert\xc3\xa0mens art\xc3\xadstics de Madrid, de Barcelona i d'altres de fora de l'Estat espanyol.\n_START_SECTION_\nEstil\n_START_PARAGRAPH_\n\xc3\x89s conegut per la seua vessant social, tamb\xc3\xa9 amb una \xc3\xa0mplia galeria de tipus i escenes costumistes de Val\xc3\xa8ncia. Cal esmentar-ne els quadres Els amics de Jes\xc3\xbas (de tema religi\xc3\xb3s i de composici\xc3\xb3 simbolista, primera medalla a Madrid l'any 1901 i dipositat al Museu del Prado), El primer fill (premiat a Barcelona), A ese...!, La gl\xc3\xb2ria del poble (segona medalla de l'Exposici\xc3\xb3 Nacional del 1895), Mister May, La defensa de la barraca, La rebel, La comare de Foios, La n\xc3\xbavia, La b\xc3\xa8stia humana (d'inclinaci\xc3\xb3 naturalista i dipositat al Museu del Prado de Madrid), La robavellaire (Museu de Xicago), Cap de moro (1897, Museu de Belles Arts de Val\xc3\xa8ncia) i un Autoretrat de l'any 1915 (donat pel mateix autor al Museu d'Art Modern el 23 d'octubre del 1917, el qual fou traslladat posteriorment al Museu del Prado el 1971)."